Žvakūnė
Žvakūnė (Pachystachys) – akantinių (Acanthaceae) šeimos augalų gentis. Paplitusios Centrinės ir Pietų Amerikos bei Karibų atogrąžų miškuose. Tai daugiamečiai visžaliai žoliniai augalai ir krūmai ryškiais viršūniniais žiedynais. Kai kurios rūšys dekoratyvios. Ten, kur temperatūra nenukrinta žemiau 10 °C, gali būti auginamos lauke, kitur – kaip kambariniai augalai.